

**Pasvalio rajono savivaldybės taryba**

**Sprendimas**

**DĖL VISUOMENEI BŪTINŲ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ SĄRAŠO PATVIRTINIMO IR NUOSTOLIŲ KOMPENSAVIMO**

2018 m. birželio 26 d. Nr. T1-148

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 4 dalimi, 18 straipsnio 1 dalimi, Lietuvos Respublikos transporto veiklos pagrindų įstatymo 13 straipsnio 1 dalimi, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo, patvirtinto Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, 3 ir 4 punktais, Pasvalio rajono savivaldybės taryba nusprendžia:

1. Patvirtinti visuomenei būtinų vietinio (priemiestinio) reguliaraus susisiekimo autobusų maršrutų sąrašą (pridedama).

2. Kompensuoti uždarajai akcinei bendrovei „Pasvalio autobusų parkas“ patirtus nuostolius, susidariusius dėl būtinų keleivinio kelių transporto paslaugų teikimo visuomenei, iš Savivaldybės biudžeto lėšų.

3. Įgalioti Savivaldybės administracijos direktorių, vadovaujantis teisės aktais, neviršijant biudžete numatytų lėšų, kasmet sudaryti ir pasirašyti su UAB „Pasvalio autobusų parkas“ nuostolių kompensavimo sutartis.

4. Įgalioti Savivaldybės administracijos direktorių savo įsakymais keisti visuomenei būtinų priemiestinių autobusų maršrutus (sutrumpinti, pratęsti maršrutą) ir jų reisų skaičių, atsižvelgiant į UAB „Pasvalio autobusų parkas” direktoriaus teikimą.

5. Leisti UAB „Pasvalio autobusų parkas“ direktoriui sumažėjus keleivių srautui švenčių dienomis ir moksleivių atostogų metu (išskyrus vasaros atostogas) mažinti maršrutus pagal poreikį.

6. Pripažinti netekusiu galios Pasvalio rajono savivaldybės tarybos 2009 m. birželio 12 d. sprendimą Nr. T1-128 „Dėl uždarosios akcinės bendrovės „Pasvalio autobusų parkas“ keleivių vežimo vietinio reguliaraus susisiekimo autobusų maršrutais nuostolių kompensavimo“.

7. Sprendimas įsigalioja 2018 m. liepos 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

PATVIRTINTA

Pasvalio rajono savivaldybės tarybos

2018 m. birželio 26 d. sprendimu Nr. T1-148

**VISUOMENEI BŪTINŲ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ SĄRAŠAS**

|  |  |  |  |
| --- | --- | --- | --- |
| Eil. Nr. | Maršrutas | Reisų skaičius per savaitę | Reisų skaičius per savaitę moksleivių vasaros atostogų metu |
|  | Nr. 51 Pasvalys– Mikėnai per Daujėnus | 6 | 6 |
|  | Nr. 51A Pasvalys–Porijai per Daujėnus | 32 | 26 |
|  | Nr. 51B Pasvalys–Daujėnai | 10 | 0 |
|  | Nr. 52 Pasvalys– Lavėnai per Pumpėnus | 10 | 0 |
|  | Nr. 52A Pasvalys–Lavėnai–Mikoliškis–Pumpėnai | 10 | 0 |
|  | Nr. 56 Pasvalys–Nairiai per Vaškus | 20 | 6 |
|  | Nr. 78 Pasvalys–Vaškai per Tetirvinus | 18 | 16 |
|  | Nr. 58 Pasvalys–Vienžindžiai per Grūžius | 8 | 2 |
|  | Nr. 58A Pasvalys–Vienžindžiai–Švobiškis–Pasvalys | 2 | 6 |
|  | Nr. 59 Pasvalys–Gulbinėnai per Krinčiną | 20 | 0 |
|  | Nr. 59A Pasvalys–Gulbinėnai–Leliškiai–Krinčinas | 6 | 6 |
|  | Nr. 60 Pasvalys–Moliūnai per Jurgėnus | 10 | 0 |
|  | Nr. 60A Pasvalys–Moliūnai per Rinkūnus | 10 | 8 |
|  | Nr.60B Pasvalys–Pumpėnai | 10 | 6 |
|  | Nr. 61 Pasvalys–Pumpėnai per Rinkūnus | 0 | 6 |
|  | Nr. 61A Pasvalys–Pumpėnai–Mikoliškis–Krikliniai | 10 | 0 |
|  | Nr. 61B Pasvalys–Rinkūnai | 10 | 0 |
|  | Nr. 62 Pasvalys–Panevėžys per Pumpėnus | 20 | 20 |
|  | Nr. 66 Pasvalys–Žilpamūšis per Tetirvinus | 10 | 8 |
|  | Nr. 67 Pasvalys–Šukioniai–Gulbinėnai–Krinčinas | 4 | 4 |
|  | Nr. 69 Pasvalys–Dagiai per Saločius | 0 | 4 |
|  | Nr. 70A Pasvalys–Švobiškis–Vienžindžiai–Pasvalys | 20 | 4 |
|  | Nr. 71 Pasvalys–Krinčinas | 10 | 20 |
|  | Nr. 74 Pasvalys–Deglėnai–Narteikiai – Pasvalys | 0 | 4 |
|  | Nr. 74A Pasvalys–Narteikiai–Deglėnai–Narteikiai–Pasvalys | 0 | 4 |
|  | Nr. 77 Pasvalys–Narteikiai | 26 | 12 |
|  | Nr.77A Pasvalys–Joniškėlio miestas | 16 | 10 |
|  | Nr. 79 Pasvalys–Kiemėnai | 10 | 26 |
|  | Nr. 79A Pasvalys–Kiburiai–Vaškai | 10 | 0 |
|  | Nr. 86 Pasvalys–Kubiliūnai | 0 | 4 |
|  | Nr. 86A Pasvalys–Škilinpamūšis–Kubiliūnai | 10 | 0 |
|  | Nr. 86B Pasvalys–Žadeikoniai–Kubiliūnai | 2 | 0 |
|  | Nr. 87 Pasvalys–Kiburiai per Vaškus | 10 | 0 |
|  | Nr. 88 Pasvalys–Mikoliškis | 24 | 8 |
|  | Nr. 89A Pasvalys–Pajiešmeniai | 2 | 4 |
|  | Nr. 90 Pasvalys–Pervalkai | 2 | 4 |
|  | Nr. 91 Pasvalys–Kiburiai | 0 | 4 |
|  | Nr. 92 Pasvalys–Valakėliai | 8 | 0 |
|  | Nr. 93 Pasvalys–Saločiai | 22 | 22 |
|  | Nr. 93A Pasvalys–Saločiai–Žadeikoniai | 18 | 0 |
|  | Nr. 94 Pasvalys–Kraštai–Pajiešmeniai–Pasvalys | 10 | 0 |
|  | Nr. 95 Pasvalys–Pajiešmeniai–Kraštai–Pasvalys | 10 | 0 |
|  | Nr. 1 Pasvalio autobusų stotis–Poliklinika | 80 | 80 |
|  | Nr. 2 Pasvalio autobusų stotis–Naujosios miesto kapinės | 2 | 2 |
|  | Nr. 101 Manikūnai–Dagiai–Puškoniai–Škilinpamūšis | 40 | 0 |
|  | Nr. 102 Noreikoniai–Katkūnai–Deglėnai–Meškalaukis | 40 | 0 |
|  | Nr. 103 Vienžindžiai–Vaškai–Degesiai | 10 | 0 |
|  | Nr. 104 Mikoliškis–Pumpėnai–Joniškėlis | 20 | 0 |

­­­­­­­­­­­­­­­­­­­­­­­­­

\_\_\_\_\_\_\_\_\_\_\_\_\_\_\_\_\_\_\_